L 17/80
FI
Euroopan unionin virallinen lehti
19.1.2023
LIITE
Asetuksen (EU) 2021/2115 134 artiklassa säädetyn vuotuisen tuloksellisuuskertomuksen sisällön esittäminen
1.
YHTEENVETO YMP:N STRATEGIASUUNNITELMAN TÄYTÄNTÖÖNPANOTILANTEESTA EDELLISEN VARAINHOITOVUODEN OSALTA
Tämän jakson on sisällettävä asetuksen (EU) 2021/2115 134 artiklan 7 kohdan a alakohdassa tarkoitetut laadulliset tiedot.
1.1
Yhteenveto YMP:n strategiasuunnitelman täytäntöönpanotilanteesta Tämän alajakson on sisällettävä yhteenveto YMP:n strategiasuunnitelman täytäntöönpanon edistymisestä edellisen varainhoitovuoden aikana.
Tähän alajaksoon voi myös sisältyä yhteenveto keskeisistä ongelmista, jotka vaikuttivat YMP:n strategiasuunnitelman tuloksellisuuteen edellisenä varainhoitovuonna ja jotka on raportoitava yksityiskohtaisesti 1.2 alajaksossa, mukaan lukien näiden ongelmien ratkaisemiseksi toteutetut toimenpiteet.
1.2
YMP:n strategiasuunnitelman täytäntöönpanotilanne erityistavoitteiden ja monialaisten tavoitteiden mukaan Tässä alajaksossa on kunkin asetuksen (EU) 2021/2115 6 artiklan 1 ja 2 kohdassa tarkoitetun erityistavoitteen ja monialaisen tavoitteen osalta oltava kuvaus ongelmista, jotka vaikuttivat YMP:n strategiasuunnitelman tuloksellisuuteen edellisenä varainhoitovuonna, ja tarvittaessa esitettävä perustelut ja tapauksen mukaan kuvattava näiden ongelmien ratkaisemiseksi toteutetut toimenpiteet.
Tähän alajaksoon voidaan 2.1 alajakson mukaisesti toimitettavien tietojen täydentämiseksi sisällyttää selityksiä, jotka liittyvät tulosindikaattorien saavutettujen arvojen poikkeamiin vastaavista välitavoitteista.
1.3
YMP:n strategiasuunnitelman täytäntöönpanon horisontaaliset näkökohdat Tämän alajakson on sisällettävä kuvaus edistymisestä YMP:n strategiasuunnitelman täytäntöönpanossa edellisenä varainhoitovuonna, YMP:n strategiasuunnitelman täytäntöönpanoon edellisenä varainhoitovuonna vaikuttaneista ongelmista ja tarvittaessa toimenpiteistä, joilla niihin puututaan, liittyen YMP:n strategiasuunnitelman täytäntöönpanon ja tuloksellisuuden kannalta merkityksellisiin hallintoon, verkostoihin ja kansallisiin lainsäädäntötai muihin toimiin.
Tähän alajaksoon voi sisältyä kuvaus ongelmista, jotka vaikuttivat YMP:n strategiasuunnitelman tuloksellisuuteen edellisenä varainhoitovuonna ja joita ei voida raportoida erityistavoitteiden tai monialaisten tavoitteiden osalta 1.2 alajaksossa.
1.4
Poikkeaminen GAEC-vaatimuksista vuonna 2023 Jos jäsenvaltio on käyttänyt täytäntöönpanoasetuksen (EU) 2022/1317 1 artiklassa säädettyä poikkeusta, tässä alajaksossa on arvioitava kyseisen poikkeuksen soveltamisen vaikutuksia maailmanlaajuiseen elintarviketurvaan, ympäristön säilyttämiseen ja ilmastonmuutoksen torjuntaan mainitun täytäntöönpanoasetuksen 2 artiklan 5 kohdan mukaisesti.
2.
MÄÄRÄLLISET TIEDOT, LAADULLISET TIEDOT TULOSINDIKAATTORIEN ARVOJEN POIKKEAMISESTA VÄLITAVOITTEISTA SEKÄ PERUSTELUT TOTEUTUNEIDEN YKSIKKÖMÄÄRIEN YLITYKSELLE VERRATTUNA SUUNNITELTUIHIN YKSIKKÖMÄÄRIIN
Tämän jakson on sisällettävä asetuksen (EU) 2021/2115 134 artiklan 4 ja 5 kohdassa tarkoitetut määrälliset tiedot.
Sen on myös sisällettävä laadullisia tietoja, jotka koskevat poikkeamista mainitun asetuksen 134 artiklan 7 kohdan b alakohdassa tarkoitetuista välitavoitteista.
Sen on sisällettävä mainitun asetuksen 134 artiklan 9 kohdassa tarkoitetut pakolliset laadulliset tiedot.
Se voi sisältää mainitun asetuksen 134 artiklan 8 kohdassa tarkoitetut vapaaehtoiset laadulliset tiedot.